## KEROHANIAN SEJAGAT: SATU PERSPEKTIF TERHADAP AJARAN UNIVERSAL SUFISM

## Nozira Salleh, Faudzinaim bin Hj. Badaruddin & Dato’ Zakaria Stapa
Fakulti Pengajian Islam Universiti Kebangsaan Malaysia (UKM), Malaysia Email: Nozira.Salleh@gmail.com
Diterima tgl, 05-07-2014, disetujui tgl 1-08-2014
Abstract: Universal spiritual teachings are still neglected by most Islamic scholars due to the thought  that  the  teachings  do  not  have  a  great  influence  to  Muslims.  But  in  reality,  these teachings  won  the  hearts  of  Muslims  in  many  Islamic  countries  such  as  Indonesia,  Turkey, Pakistan  and  others.  Therefore,  this  article  attempts  to  describe  this  fact  by  focusing  the discussion on the teachings of Universal Sufism, as one of the universal spiritual teachings that are  increasingly  getting  attention  of  Muslims  in  particular  and  mankind  in  general.  The description  also  involves  the  assessments  based  on  the  Quran  as  the main  guide  of  Muslims, which is expected to establish a clear understanding of  Muslims about the spiritual teachings that are justified and not justified by the Islamic Shari'a.
Abstrak: Ajaran  kerohanian  sejagat  atau  kerohanian  dunia  merupakan  ajaran  yang  kurang diberi perhatian oleh sesetengah sarjana Islam kerana berfikiran ia tidak begitu hebat kesannya kepada  umat  Islam.  Namun  realitinya,  ajaran  ini  dikatakan  telah  berjaya  menawan  hati-hati umat Islam di banyak negara-negara Islam seperti Indonesia, Turki, Pakistan dan lain-lain lagi. Justeru itu, artikel ini cuba mendeskripsikan dengan menumpukan perbincangan kepada ajaran Universal  Sufism ,  sebagai  salah  satu  ajaran  kerohanian  sejagat  yang  kian  mendapat  perhatian umat  Islam  secara  khususnya  dan  seluruh  manusia  secara  umumnya.  Deskripsi  tersebut melibatkan juga penilaian  berdasarkan al-Quran  sebagai garis panduan asas buat umat Islam, di  mana  ia  diharap  dapat  membentuk  kefahaman  umat  Islam  secara  jelas  terhadap  ajaran kerohanian yang dibenarkan dan tidak dibenarkan oleh Syariat Islam
Keywords : kerohanian, ajaran universal, ibadat, ajaran

## Pendahuluan
Pada  zaman  moden  ini,  setiap  manusia  berhadapan  dengan  pelbagai  tekanan  dan masalah  yang  terpaksa  dihadapinya  secara  rela  atau  tidak  rela.  Masalah  kerja,  keluarga, keuangan,  kesehatan,  pendidikan,  anak-anak  dan  lain-lain  lagi  merupakan  sebahagian masalah    yang  senantiasa  melanda  manusia.  Maka,  setiap  manusia  dipercayai  sangat memerlukan  sesuatu  perkara  yang  dapat  mendamai  dan  menenangkan  jiwa  mereka walaupun seketika. Ada di kalangan mereka yang memilih berlibur, ada juga yang memilih hiburan  dan  ada  juga  yang  lebih  suka  memilih  ajaran-ajaran  kerohanian  tertentu  sebagai alternatif  terbaik  untuk  meredakan  dan  menghilangkan  tekanan  hidup  yang  dihadapi. Rentetan  daripada  itu,  ajaran-ajaran  yang  berbentuk  kerohanian  sejagat  kian  mendapat perhatian di kalangan manusia secara umumnya dan umat Islam secara khususnya. Ajaran tersebut berkembang di pelbagai negara dan di kalangan pelbagai masyarakat dengan nama dan gelaran yang pelbagai seperti Universal Spirituality for World Peace, the Association for Global New Thought , Universal Sufism dan banyak lagi.
Ajaran Universal  Sufism merupakan  salah  satu  ajaran  kerohanian  sejagat  yang muncul di Barat pada tahun 1910. Ia adalah satu ajaran kerohanian  yang tidak mempunyai sebarang  ikatan  dan  batasan  dengan  mana-mana  agama,  bangsa  dan  negara,  malah ajarannya  melingkupi  setiap  elemen  tertentu  daripada  semua  agama  utama    dunia  seperti Islam, Kristian, Hindu dan Buddha.  Oleh sebab itu, ajaran tersebut disebut sebagai ajaran perpaduan dan kebebasan spiritualiti . 1
Pada  tahun  1926,  yaitu  tahun  kematian  Inayat,  para  pengikut  ajaran Universal Sufism ini  telah  dikhabarkan  telah  mencecah  beribu-ribu  orang  yang  terdiri  daripada pelbagai  agama,  bangsa  dan  negara.  Begitu  juga  dengan  tahun-tahun  selepas  itu  dan sehingga kini, para pengikutnya semakin bertambah  dari hari ke hari termasuk juga orang- orang Islam. Maka, hal ini  sangat membimbangkan  kerana ajaran Inayat ini kurang diberi perhatian yang serius oleh para sarjana dan cendekiawan Islam, walaupun strategi-strategi penyebaran  ajarannya  sangat  aktif  dengan  memunculkan  pelbagai  gerakan  kerohanian seperti the  International  Sufi  Movement dan the  Sufi  Ruhaniat  International ,  serta  juga banyak  laman  sesawang  yang  menyediakan  perkhidmatan  untuk  memberi  kefahaman tentang ajaran Inayat kepada orang awam seperti www.sufi message.com, wahiduddin.net..
Latar Belakang Ajaran Universal Sufism
Ajaran Universal  Sufism merupakan  satu  ajaran  kerohanian  yang  telah diperkenalkan  dan  diasaskan  oleh  Inayat.  Beliau  berasal  daripada  keluarga  Muslim, bangsawan,  ahli  muzik  dan  ahli    falsafah.    Beliau  dilahirkan  pada  tahun  1886  di  Baroda, India. Namun begitu, beliau telah mengembangkan ajaran kerohanian universal ini di Barat daripada  tahun  1910  sehinggalah  tahun  1926.  Ini  disebabkan  kerana  beliau  terpengaruh dengan  idea  yang  telah  dicetuskan  oleh  Gurunya;  Abu  Hasyim  Madani  agar memperkenalkan  satu  ajaran  yang  berbentuk  kerohanian  universal  kepada  orang  Barat dengan  tujuan  untuk  menyatukan  antara  dunia  timur  dan  barat  setelah  lama  hubungan kedua-duanya  berada  dalam  keadaan  yang  tidak  harmoni.  Ia  dapat  dilihat  pada  kata-kata Gurunya:
“...anakku,  harmonikanlah  Timur  dan  Barat  dengan  keharmonian  seni  muzik. Sebarkanlah  hikmah  kerohanian  di  luar  negara,  matlamat  ini  telah  dikurniakan kepada  kamu  oleh  Allah  Yang  Maha  Mengasihani  dan  lagi  Maha Penyayang”(Graham 2001). 2
Ilham untuk menyebarkan ajaran berbentuk ini juga tercetus apabila beliau pernah mengikuti rombongan persembahan muzik klasik India di Barat. Beliau telah menyaksikan gaya  hidup  orang  barat  yang  berkecamuk  dengan  kesibukan  bekerja  dan  mengurus kehidupan  harian  tanpa  ada  sedikit  riak  ketenangan  dan  kedamaian  pada  wajah-wajah mereka.  Justeru  itu,  beliau  percaya  bahawa  mereka  perlu  diberi  sesuatu  yang  berbentuk kerohanian untuk kedamaian hidup. Ajaran kerohanian beliau juga bersumber inspirasikan
1 Inayat  Khan, The  Sufi  message  of  Hazrat  Inayat  Khan. Pnyt.  Barrie  &  Jenkins. Vol.  1.  (Geneva: International Headquaters of the Sufi Movement, 1973).
2 Donald A. Graham. Spreading the wisdom of Sufism: the career of Pir-o-Murshid Inayat Khan in the  West .  Dalam  Pirzade  Zia  Inayat  Khan  (pnyt.). A  pearl  in  wine .  Hlm.127-160.  (New  Lebanon:  Omega Publications, 2001).
daripada    tarekat Nizamiyyah ;  salah satu  cabang daripada tarekat Chistiyyah 3 . Selain itu, ajaran  ini  juga  terpengaruh  dengan  kitab Vedanta 4 dan  falsafah Shankira 5 daripada  ajaran kerohanian agama Hindu. Pengaruh ini dapat dilihat pada banyak elemen kepercayaannya seperti  Tuhan  wujud  pada  semua  kejadian  di  alam  ini  dan  penggunaan  beberapa  terma Hindu  dalam  perbincangan  ajarannya.  Di  samping  itu,  pengaruh  lain  yang  turut  serta mempengaruhi  cetusan  wujudnya  ajaran  kerohanian  yang  berbentuk  universal  ini  adalah disebabkan persekitaran kehidupannya. Beliau telah dibesarkan bersama datuknya; Maula Bakhsh  yang  amat  terkenal  sebagai  ahli  kerohanian,  penyanyi,  ahli  muzik  dan  ahli  puisi pada masa itu. Rumahnya sentiasa dikunjungi oleh orang ramai yang berlatar belakangkan pelbagai  jenis  agama,  bangsa  dan  budaya.  Beliau  telah  melihat  hubungan  keharmonian tersebut    berjalan  dengan  baik  bermula  daripada  dirinya  kecil  sehinggalah  kematian datuknya. Maka, ilham yang tercetus dari Barat, inspirasi daripada tarekat Nizamiyyah dan kerohanian  Hindu,  pengaruh  hidupnya  bersama  datuknya  dan  sokongan  kuat  daripada Gurunya  adalah  tenaga  pencetus  dan  penggerak  buat  Inayat  merealisasikan  satu  ajaran Universal Sufism yang dapat diterima oleh semua manusia di dunia ini secara amnya dan orang-orang Barat secara khususnya. Justeru itu, ia tidaklah menghairankan apabila beliau sering  mendakwa  bahawa  ajaran Universal  Sufism beliau  adalah  ajaran  kerohanian  yang menepati kehendak semua orang tanpa mempunyai sebarang batasan yang menghalanginya terutamanya orang Barat.
Inayat  telah meletakkan matlamat-matlamat yang tersendiri pada ajaran Universal Sufism bagi  menjadikannya  sebagai  sebuah  ajaran  yang  memenuhi  impian  Gurunya  dan juga    dapat    diterima  ramai.  Matlamat  pertama  ajarannya  ialah  untuk   menyebarkan  ilmu perpaduan  dan  cintakan  agama  serta  kebijaksanaan  di  kalangan  manusia.  Bagi  Inayat, beliau percaya bahawa ajaran kerohaniannya  perlu menyedarkan semua manusia bahawa mereka  perlu  bersatu  dan  hidup  dengan  aman  dan  harmoni  kerana  mereka  diciptakan dengan  penuh  kebaikan.  Begitu  juga  dengan  kesedaran  manusia  tentang  agama  dan kebijaksanaan,  di  mana  beliau  yakin  bahawa  mereka  semua  perlu  disedarkan  untuk  lebih memahami  dan  menghargai    agama  yang  dianuti  dan  kebijaksanaan  yang  dikurniakan Tuhan  pada  mereka.  Manakala  matlamat    kedua  pula  ialah    Inayat  mengharapkan  sikap prejudis  dan  pandangan  negatif  kepada  agama  dan  budaya  orang  lain  dapat  dikikis. Matlamat  tersebut  dilihat  oleh  Inayat  sebagai  satu  tujuan  yang  murni  dalam  memupuk toleransi dan membina keharmonian antara para pengikutnya secara khususnya dan seluruh manusia  secara  umumnya.  Kemudian,  bagi  merealisasikan  semua  matlamat  ajarannya dapat dicapai dengan baik dan berkesan, maka, Inayat telah melaksanakan pelbagai strategi yang  proaktif seperti  menerbitkan buku-buku tentang ajaran kerohaniannya, mengadakan pelbagai  kem  cuti  sekolah  musim  panas,  kuliah  dan  menubuhkan  gerakan  ajaran kerohaniannya yang dikenali sebagai „ the International Sufi Movement ‟.
Umumnya,  ajaran Universal  Sufism yang  diasaskan  oleh  Inayat  ini  adalah  suatu ajaran  yang  bertitik  tolak  daripada  kesedarannya  untuk  memperkenalkan  satu  ajaran
3 Tarekat sufi yang telah diasaskan oleh Khwajah Muin al-Din Hasan (m. AD 1236)
4 Satu daripada enam sistem ortodok Falsafah India, diguna pakai pada kebanyakkan sekolah moden India. Ia adalah kitab ringkasan daripada kitab Veda, yaitu kitab suci tertua untuk penganut agama Hindu.
5 Seorang  ahli  falsafah  dan  ahli  agama  Hindu,  pelopor  terkenal  kepada  falsafah  Advaita  Vedanta, yang mana ianya mencetuskan doktrin pemikiran India moden.
kerohanian  pada  orang  Barat  agar    kedamaian  dan  ketenangan  hidup  dapat  mereka  rasai. Dorongan Guru kerohaniannya, suasana pembesarannya di rumah datuknya dan pengaruh tarekat Chistiyyah yang pernah disertai telah mendorongnya untuk membentuk satu ajaran kerohanian yang dapat diterima oleh semua manusia tanpa mengira agama, bangsa, negara dan keturunan.
Doktrin Ajaran Universal Sufism
Ajaran Universal Sufism mempunyai doktrin yang tertentu, di mana semua doktrin tersebut  adalah  gabungan  daripada  agama-agama  utama  dunia  seperti  Islam,  Kristian, Yahudi dan Zoroaster. Doktrin utama ajaran ini ialah Sepuluh Pemikiran Sufi ( the Ten Sufi Thoughts ),  yang  mana  ia  wajib  dipegang  dan  dipercayai  oleh  sesiapa  sahaja  yang  ingin memasuki  ajaran  kerohanian  universalnya  kerana  ia  adalah  asas  kepercayaannya  dan gambaran kepada seluruh aspek ajaran Universal Sufism .
Ajaran Universal  Sufism mempercayai  kepada  Tuhan  Yang  Maha  Satu,  Tuhan Maha  Besar  dan  Esa.Tuhan  tersebut  dipercayai  melebihi  tuhan-tuhan  yang  dianuti  dalam setiap  agama  yang  ada  di  dunia  ini.  Menurut  pandangan  Inayat,  Tuhan  ini  ialah  Tuhan Mutlak  yang  mana  Dia  adalah  Roh  Yang  Maha  Mengetahui  dan  Dia  mempunyai  sifat Bijaksana secara azali. Di samping itu, ajaran ini percaya bahawa  Tuhan  tersebut adalah untuk semua manusia dan segala ciptaan di muka bumi.  Oleh sebab itu, Inayat nyatakan bahawa rahmat Tuhan tersebut melimpahi pada semua makhluk tanpa mengira bangsa dan keturunan, sebagaimana kata-katanya:
“Wahai Orang-orang  yang  dikasihi  Tuhan,  walaupun  kamu  berasal  daripada pelbagai bangsa, fahaman, atau negara, namun, Tuhan tetap kasih pada kamu.Kamu mungkin  seorang  yang  beriman  atau  tidak  beriman  pada  Tuhan,  tetapi  Dia  tidak pernah  peduli.  RahmatNya  meliputi  semua  makhluknya  tanpa  beza  kawan  atau lawan ”. 6
Maka,  kepercayaan  sebegini  telah  menampakkan  bahawa  ajaran Universal  Sufism mempunyai kepercayaan kepada Ketua Tuhan ( Godhead ), yaitu Tuhan Yang Maha Mutlak Satu,  melangkaui  tuhan-tuhan  yang  dianuti  dalam  agama  Islam,  Kristian,  Yahudi  dan Hindu.
Di  samping  itu,  ajaran Universal  Sufism juga  gambarkan  konsep  Tuhan  sebagai Nur-Zahoor (cahaya yang boleh memanifestasikan). Inayat jelaskan konsep Tuhan tersebut dengan  perumpamaan  Tuhan  seperti Nur yang  menjadi  pusat  cahaya  kepada  semua sinaran,  atau  dengan  kata  lain,  beliau  mengibaratkan    konsep  Tuhan  tersebut  sebagai matahari,  yaitu  pusat    cahaya  kepada  semua  sinaran  cahaya  yang  menyimbah  ke  seluruh alam  ini.  Sinaran  cahaya  itu  dipercayai  terhasil  daripada  proses  manifestasi  matahari daripada  dirinya  sendiri.  Maka,  matahari  dikatakan  dapat  membentuk  pelbagai  bentuk, rupa  dan  ciptaan  daripada  sinaran  tersebut.  Begitu  juga  dengan  Tuhan  yang  dipercayai telah memantulkan Dirinya Sendiri untuk membentuk manusia, haiwan, tumbuh-tumbuhan dan  lain-lain  lagi 7 .  Kemudian,  konsep  manifestasi  tuhan  yang  telah  digambarkan  oleh
6 Inayat  Khan, The  Sufi  message  of  Hazrat  Inayat  Khan. Pnyt.  Barrie  &  Jenkins. Vol.  5.  (Geneva: International Headquaters of the Sufi Movement, 1973).
7 Ibid.
Inayat  itu  telah  dinyatakannya  juga  berada  dalam  konsep    „ La  ila  hailla  Allah ‟  (Tiada Tuhan  selain  Allah).  Inayat  menyifatkan  konsep  tersebut  mengandungi  pengiktirafan secara  tidak  langsung  bahawa  tiada  yang  sebenarnya  pada  alam  semesta  ini  melainkan Tuhan  Yang  Satu.  Konsep  syahadat  tersebut  dinyatakan  sebagai    satu  gambaran  yang kukuh  bahawa  setiap  kejadian  di  alam  ini  sama  ada  malaikat,  jin,  manusia,  tumbuh- tumbuhan, binatang dan lain-lain lagi merupakan Tuhan pada hakikatnya kerana semuanya berasal  daripada  proses  manifestasi  Tuhan.  Maka,  Inayat  menegaskan  bahawa  manusia sepatutnya tidak ragu-ragu untuk memegang kepada idea „Tuhan adalah semua dan semua itu adalah Tuhan‟ . 8
Pegangan  kedua  pula  ialah  pengikut  ajaran  ini  wajib  percaya  kepada  „Nabi  atau Guru  Satu‟( Master-ideal ).  Nabi  Satu  tersebut  digambarkan  sebagai  sesuatu  yang  tidak berbentuk,  tidak  bernama,  tidak  dilahirkan  dan  tidak  mati.    Semua  nabi  yang  bermula daripada  Nabi  Adam  hinggalah  Nabi  Muhammad  adalah  jelmaan  kepada  Guru  yang  satu ini.  Guru  ini  dipercayai    muncul  dalam  pelbagai  rupa  dan  nama  seperti  Muhammad, Buddha,  Shiva,  Krishna,  Rama,  Ibrahim,  Isa  ataupun  Musa  mengikut  zaman  dan  tempat. Setiap daripada mereka dikatakan memiliki „ the spirit of guidance‟ di mana Tuhan sentiasa bercakap  menerusi  jiwa  yang  terpilih  ini.  Oleh  sebab  itu,  Inayat  telah  tegaskan  bahawa Nabi tersebut adalah Tuhan menurut kesedarannya walaupun menurut kaca mata dunia, dia adalah  manusia  biasa  yang  diutuskan  untuk  menyampaikan  ajaranNya  kepada  manusia kerana jiwanya adalah Guru yang abadi. 9
Seterusnya, ajaran Inayat  ini  juga percaya kepada satu kitab yang paling suci dan asli  serta  sempurna  yang  mengajar  tentang  undang-undang  kehidupan  (kerohanian) manusia.Ia dikatakan berperanan sebagai cahaya kepada setiap manusia. Ia disifatkan oleh Inayat  sebagai sebuah kitab yang tidak tertulis dalam mana-mana kertas atau buku, tetapi ia mampu dibaca dengan sendirinya oleh mereka yang celik mata hatinya. Kebenaran yang terkandung dalamnya dipercayai sama dengan kebenaran yang terkandung dalam al-Quran, Bible,  Vedanta,  Kabala,  Zendavesta  dan  kitab-kitab  lain  yang  wujud  di  dunia  ini.  Malah, kesucian  dan  kesempurnaannya  dikatakan  mengatasi  kitab-kitab  tersebut  kerana  ia  tidak pernah diubah dan dirosakkan oleh tangan manusia.
Ajaran Inayat juga berpegang kepada satu kepercayaan bahawa terdapat satu agama ( One  Religion )  yang  paling  teguh  dan  ideal  yang  mampu  memenuhi  setiap  tuntutan  jiwa manusia.  „Agama  Satu‟  tersebut  dipercayai  sebagai  satu  jalan  yang  memandu  manusia untuk mencapai kesempurnaan diri dan jalan kepada kesatuan ( unity ) seluruh manusia. Ia dikatakan  dapat  dicapai  melalui  dua  kaedah  yaitu  yang  pertama,  seseorang  itu  perlu melihat  dirinya  berada  dalam  diri  orang  lain  sama  ada  dalam  situasi  baik  atau  buruk  dan dia harus kekal melakukannya sehingga dapat bersatu dengan Tuhannya. Dengan kata lain, Inayat  menyarankan para pengikutnya supaya senantiasa bertoleransi dan cuba memahami situasi orang lain dengan sebaiknya agar keharmonian dan keamanan dapat dicapai dengan sempurna.  Oleh sebab itu, kebanyakkan para pengikut ajaran Inayat ini disifatkan sebagai orang  yang sentiasa berpandangan luas dan mempunyai sikap toleransi yang tinggi dalam
8 Inayat  Khan, The  Sufi  message  of  Hazrat  Inayat  Khan. Pnyt.  Barrie  &  Jenkins. Vol.  2.  (Geneva: International Headquaters of the Sufi Movement, 1973).
9 Ibid.
hidup mereka. Manakala kaedah kedua pula, Inayat  nyatakan bahawa seseorang itu perlu menguatkan  lagi  kesedaran  tentang  kewujudan  Zat  yang  Maha  Berkuasa  dan  Sempurna dalam dirinya sama ada secara zahir yaitu dengan menjadikan dirinya bersatu dengan yang lain,  dan  secara  batin  yaitu  meleburkan  dirinya  kepada  kehidupan  yang  abadi  sehingga merasakan  tiada  yang  wujud  selain  daripada  Tuhan.  Semua  kaedah  itu  dikatakan  mampu membuatkan  seseorang  manusia  itu  mencapai  kepada  hakikat  kebenaran  yang  sebenar atau  „agama  satu‟.  Maka,  kepercayaan  kepada  kewujudan  hakikat  tersebut  telah menyebabkan  beliau    percaya  bahawa  semua  agama  yang  wujud  di  dunia  ini  juga mempunyai kebenaran yang satu sebagaimana kata-katanya “kebenaran telah memaparkan dirinya  dalam  pelbagai  nama  dan  bentuk  bagi  mencapai  matlamat  yang  sebenar”. 10 Ini bermakna,  Inayat  telah  menerapkan  dalam  ajarannya  bahawa  semua  agama  dan kepercayaan yang wujud di dunia ini adalah pada asalnya berasal daripada agama tersebut.
Prinsip  pegangan    ajaran  Inayat    yang  kelima  pula  ialah  percaya  kepada  undang- undang balas balik ( law of reciprocity ). Pada umumnya, ia disifatkan seperti hukum karma tetapi  Inayat  Khan  lebih  suka  memanggilnya  sebagai„undang-undang  mutlak  satu‟  ( one law ) yaitu undang-undang balas balik ( law of reciprocity ). Undang-undang tersebut dilihat sebagai satu hukuman kepada setiap perbuatan  yang salah atau betul. Ia dikatakan adalah undang-undang  yang  amat  mementingkan  keadilan  untuk  setiap  manusia  kerana  ia  dapat menyelamatkan  manusia  daripada  kekejaman.  Menurutnya,  setiap  perbuatan  itu  tidak pernah  berlaku  secara  semulajadi  kerana  manusia  telah  diberi  kuasa  pilihan  sepenuhnya untuk memilih sama ada baik atau buruk. Semua perbuatan manusia yang dilakukan pada orang lain dipercayai akan menimpa kembali padanya lambat laung. Oleh sebab itu, Inayat mengumpamakan  undang-undang  „ reciprocity ‟  ini  seperti  sebuah  kecubung  yang memerlukan seseorang meniup dengan suara yang baik agar dia dapat mendengar kembali bunyi itu dengan bunyian yang baik juga dan begitulah sebaliknya. 11
Selain itu, ajaran Inayat  berpegang kepada „satu persaudaraan‟ ( One Brotherhood ) yaitu  penyatuan  seluruh  manusia  di  muka  bumi  ini  tanpa  wujud  sebarang  perbezaan dibawah  tanggungjawab  seorang  bapa  yaitu  Tuhan.  Persaudaraan  itu  dipercayai  sebagai sesuatu  yang  lebih  tinggi  nilainya  kerana  ia  mengatasi  segala  hubungan  persaudaraan darah, bangsa dan agama. Ia juga dikatakan mengatasi kasta, kelas atau kedudukan dan apa sahaja  yang  mengatasinya  kerana  ia  adalah  hubungan  sejagat  yang  melangkaui  semua perkara yang menghalanginya. Kemudian, Inayat  mengutuk persaudaraan melalui agama, di  mana  beliau  melihatnya  seringkali  memecah  belahkan  manusia  sehingga  mewujudkan pelbagai  kelompok  mazhab,  puak  dan  sebagainya.  Begitu  juga  beliau  melihat  ikatan persaudaraan  bangsa  yang  merangkumi  hubungan  yang  lebih  luas  tetapi  seringkali  ia memandang  rendah  pada  bangsa  lain  sehingga  menimbulkan  pelbagai  konflik  dan persengketaan yang akhirnya memecah belahkan manusia. Justeru itu, Inayat  menyifatkan hubungan  persaudaraan  yang  dijalinkan  dalam  ajarannya  itu  adalah  hubungan  yang  suci kerana ia melangkaui semua batasan yang ada di dunia ini. 12
10 Inayat Khan. The Sufi message of Hazrat Inayat Khan. Pnyt. Barrie & Rockliff. Vol. 12. (Geneva: International Headquaters of the Sufi Movement, 1961).
11 Inayat Khan, The Sufi message of Hazrat Inayat Khan. Vol. 1.
12 Ibid.
Ajaran  Inayat  juga  berpegang  kepada  satu  moral  sahaja  ( One  Moral )  yaitu  moral yang  terhasil  daripada  penafian  diri  (merendahkan  nafsu),  yaitu  cinta  dan  kasih  sayang. Baginya, cinta adalah prinsip moral yang paling utuh dan ia adalah sumber kepada semua moral.  Cinta  diyakini  sebagai  elemen  asas  kepada  kelahiran  harapan,  kesabaran,  daya tahan,  sikap  pemaaf,  toleransi  dan  semua  prinsip-prinsip  moral  lain.  Beliau  menyatakan lagi  bahawa  semakin  seseorang  itu  kasih  pada  orang  lain,  semakin  besar  moral  berada dalam  dirinya.  Justeru  itu,  beliau  selalu  tekankan  kepada  para  pengikutnya  bahawa  guru moral yang paling bagus dalam dunia ini ialah cinta dan kasih sayang kerana ia mengajar seseorang itu untuk tidak hanya kasih pada dirinya sendiri tetapi kepada orang lain juga ( I am not, you are ). Dalam hal ini, beliau juga turut menjelaskan lagi tentang sifat „keakuan‟, dimana selagi ia masih lagi berada dalam hati seseorang manusia itu, maka, dia sebenarnya tidak memiliki sebarang kasih sayang dalam hatinya. Sebaliknya, jika semua tindak tanduk seseorang  itu  tidak  diikuti  oleh  sifat  „keakuan‟,  maka,  perbuatannya  itu  dianggap  satu kebajikan kerana perbuatan tersebut dipercayai sebagai satu kebenaran.
Seterusnya,  ajaran  Inayat    ini  berpegang  kepada  „satu  perkara  sahaja  yang  perlu dipuji‟ ( One  Object  of  Praise) yaitu  kecantikan  yang  muncul  daripada  hati-hati  ahli  ibadat menerusi  semua  aspek  sama  ada  yang  dapat  dilihat  atau  pun  tidak  dapat  dilihat.    Ia bermakna,  „satu  perkara  yang  perlu  dipuji‟  itu  ialah  satu  kecantikan,  di  mana  kecantikan tersebut  terpamer  dalam  semua  benda  yang  wujud  di  dunia  ini,  sehingga  ia  diumpamakan „tiada  kecantikan  melainkan  kecantikan  sahaja‟.  Oleh  sebab  itu,  para  pengikut  ajaran  ini sentiasa  mendakwa  bahawa  mereka  menyedari  wujudnya  keindahan  dan  kecantikan  dalam semua objek dan memujanya daripada semua aspek sehingga mereka percaya dapat melihat Tuhan  pada  setiap  apa  yang  dilihatnya  itu.    Sekiranya  mereka  tidak  dapat  melihat  objek- objek tersebut, mereka  yakin bahawa semangat atau roh Tuhan wujud pada apa  yang tidak dapat dilihat oleh mereka. Bagi Inayat, orang-orang  yang mempunyai keindahan penglihatan mata    ini  dikatakan  mewarisi  roh  ketuhanan  kerana  mereka  mempunyai  kecantikan  dalam diri  sendiri.  Orang-orang  seperti  ini  disifatkan  sebagai  orang  yang  suka  pada  kecantikan walaupun  pada  sesuatu  yang  tidak  cantik  pada  pandangan  orang  lain  tetapi  tidak  pada pandangannya.  Seterusnya, „satu perkara yang perlu dipuji‟ itu dipercayai juga wujud dalam alam ghaib, dimana ia adalah tahap yang lebih tinggi perlu dicapai oleh setiap para pengikut ajarannya. Tahap ini membolehkan seseorang itu menyaksikan kecantikan pada alam ghaib, yang  mana  ia  berpunca  daripada  pujiannya  di  alam  nyata.  Oleh  sebab  itu,  para  pengikut ajaran  Inayat  ini  sentiasa  diseru  untuk  menghargai  dan  memuji  setiap  kecantikan  di  alam zahir  agar  kemudiannya,mereka  akan  menemui  kecantikan  di  alam  ghaib.Apabila  keadaan itu terjadi, maka, Inayat  menyatakan bahawaseluruh kejadian dunia ini akan disaksikannya dengan penuh kecantikkan dan keindahan yang tiada bandingannya.
Ajarannya  berpegang  kepada  „satu  kebenaran‟  ( One  Truth )  yaitu  kebenaran mengenali  diri  sendiri  ( self-knowledge )  sama  ada  zahir  atau  batin.  Kenali  diri  sendiri dipercayai sebagai satu ilmu asas untuk berkembang kepada ilmu ketuhanan. Ilmu tersebut dikatakan mempunyai segala jawapan kepada misteri kewujudan manusia secara teori dan praktis, tujuan manusia dilahirkan di dunia ini, ciri-ciri yang dimiliki olehnya sama ada ciri malaikat atau binatang, tempoh kehidupannya sama ada panjang atau pendek  dan pelbagai persoalan  lagi.  Di  samping  itu,  Inayat    nyatakan  bahawa  ilmu  tersebut  perlu  disedari  dan
dialami  sendiri  kerana  setiap  manusia  mampu  melakukannya,  sebagaimana  kata-katanya; “… ia adalah sesuatu yang perlu disedari dan dialami sendiri”. Pada lazimnya, ia dikatakan dapat  diperolehi  oleh  manusia  melalui  kesedarannya  yang  sempurna,  yaitu  seseorang manusia  itu  tahu  dan  sedar  tentang  hal  ehwal  dirinya  daripada  sekecil-kecil  perkara sehinggalah kepada perkara yang paling tinggi tentang kewujudannya. 13
Ajaran  Inayat    ini  juga  percaya  kepada  „Satu  Jalan‟  ( One  Path )  sahaja  yaitu penghapusan  segala  sifat  ego  palsu  (nafsu  buruk)  yang  wujud  dalam  diri  manusia. Penghapusan nafsu tersebut dilihat sebagai satu-satunya cara untuk mencapai kesempurnaan dan keabadian hidup. Menurut Inayat, sifat ego atau nafsu manusia itu mempunyai dua jenis yaitu ego palsu (nafsu buruk) dan asli (nafsu baik). Ego asli dipercayai sebagai  ego Tuhan yang  seringkali  ditutupi  oleh  ego  palsu  manusia.  Inayat    menyifatkan  ego  asli  tersebut sebagai  sesuatu  yang  menyerap,  diam,  senyap  dan  kekal.  Manakala  ego  palsu  pula disifatkansebagai  ego  yang  tidak  kekal,  palsu,  tidak  berdaya,  aktif  dengan  pelbagai pengalaman  hidup,  terkurung  dalam  badan  manusia,  menampilkan  dirinya  dalam  pelbagai wajah dan kehendak atau angan-angan yang besar.Pada lazimnya, ia dikatakan dapat dikenali melalui perkataan „aku‟ seperti „aku seorang doktor‟ dan„aku seorang menteri‟. Kemudian, Inayat  nyatakan juga bahawa ego atau nafsu tersebut akan menyebabkan ketidakharmonian kepada  pemiliknya  dan  orang-orang  disekelilingnya  kerana  ia  adalah  punca  kepada ketidaksejahteraan  manusia.  Justeru  itu,  beliau  melabelkan  nafsu  tersebut  sebagai  musuh utama  manusia. 14 Justeru  itu,  Inayat    amat  menggesa  setiap  pengikutnya  agar  membuang segala sifat ego (nafsu buruk) tersebut. Pada lazimnya, beliau berpendapat bahawa kesedaran untuk  menghapus  sifat-sifat  ego  tersebut  muncul  apabila  seseorang  manusia  itu  sudah memahami  hakikat  kehidupannya  yang  sentiasa  dilitupi  oleh  ego  atau  nafsu  buruk. Seterusnya,  beliau  menyatakan  bahawa  orang  yang  memperolehi  kesedaran  tersebut  akan terus melakukan pelbagai ibadat seperti meditasi, doa,  sentiasa berzikir tanpa mengira waktu dan tempat agar mereka dapat membersihkan diri daripada segala kotoran dan dosa.  Apabila ego tersebut dapat dihapuskan, Inayat percaya bahawa seseorang itu dapat mengawal dirinya sendiri dan juga dapat menghapuskan dinding pemisah antara dirinya dengan Tuhan. Hal ini sekaligus  dapat  membangkitkan  ego  asli  yang  sudah  lama  dilitupi  oleh  ego  palsu  dalam dirinya dan seterusnya mencapai kehidupan yang sempurna dan abadi.
Kepercayaan  kepada  Sepuluh  Pemikiran  Sufi  ( the  ten  Sufi  Thought )merupakan doktrin  yang  wajib  diimani  oleh  setiap  pengikut  ajaran  ini  kerana  doktrin  tersebut dikatakan asas kepada ajaran Universal Sufism.

## Amalan dan ibadat Ajaran Universal Sufism
Amalan  dan  ibadat  yang  biasa  dilakukan  oleh  para  pengikut  ajaran Universal Sufism terdiri daripada enam belas jenis ibadat. Ia terdiri daripada doa, sembahyang, puasa, zikir dan sebagainya. Kebanyakan doa yang dilakukan oleh para pengikut ajaran Inayat ini diambil daripada kitab Gayan,Vadan dan Nirtan . 15 Amalan pertama dalam ajarannya ialah sembahyang, dimana ia dipercayai sebagai satu pujian pada Tuhan, dan satu penghargaan
13 Inayat Khan. The Sufi message of Hazrat Inayat Khan. Vol. 12.
14 Inayat Khan, The Sufi message of Hazrat Inayat Khan. Vol. 2.
15 Semua kitab tersebut adalah himpunan kata-kata Inayat semasa beliau masih hidup lagi.
kepada  kecantikan  Tuhan  yang  telah  dimanifestasikan  dalam  pelbagai  rupa  dan  bentuk. Bagi Inayat, sembahyang itu seperti satu latihan bagi melatih jiwa dan hati manusia untuk lebih  menghargai  setiap  kebaikan  pada  Tuhan  dan  apa  yang  diberikan  olehNya  kepada manusia.  Selain  itu,  beliau  juga  melihat  sembahyang  itu  sebagai  alat  untuk  membawa manusia kepada Tuhan dengan lebih dekat lagi dan ia juga adalah jalan untuk meletakkan manusia daripada peringkat yang tertentu kepada peringkat yang tidak terjangkau oleh akal fikiran. 16 Dalam  ajaran  Inayat  ini,  terdapat  beberapa  sembahyang  khusus  untuk  para pengikut  ajarannya  lakukan  seperti Universal  Sufi  Prayers‟ atau  „ Confraternity  prayers ‟. Walaupun begitu, ia juga dikatakan boleh dilakukan pada bila-bila masa sahaja, di mana- mana sahaja, secara berkumpulan atau individu dan secara kuatkan suara atau perlahan. Ia tidak  diwajib  untuk  dilakukan  tetapi  amat  disaran  oleh  Inayat    untuk  dilaksanakan  oleh setiap para pengikut ajarannya. Dalam ajaran ini, Universal Sufi Prayers mempunyai tiga jenis sembahyang yaitu sunrise prayers (waking prayers) atau morning prayers atau saum. Ia  terdiri  daripada  pergerakan  tertentu, invocation 17 , saum, 18 pir 19 dan  zikir  „ pour  upon  us Thy Love and Thy Light‟ yang dibaca sebanyak 11 kali atau 33 kali atau 99 kali. Midday prayers pula adalah sembahyang yang dilakukan pada waktu tengahari. Ia terdiri daripada beberapa jenis amalan yang perlu dilakukan seperti doa  yang dikenali sebagai invocation , bacaan doa yang dikenali sebagai solat, 20 nabi 21 dan zikir ‘ may the message of God reach 16 Inayat Khan, The Sufi message of Hazrat Inayat Khan. Pnyt. Barrie & Jenkins. Vol. 5. (Geneva: International Headquaters of the Sufi Movement, 1973).
17 Doa yang berbentuk rayuan
18 "Praise be to You, Most Supreme God, Omnipotent, Omnipresent, All-pervading, the Only Being. Take us in Your Parental Arms, Raise us from the denseness of the earth. Your Beauty do we worship, To You do  we  give  willing  surrender.  Most  Merciful  and  Compassionate  God,  The  Idealized  Lord  of  the  whole humanity,  You  alone  do  we  worship,  and  towards  You  alone  we  aspire.  Open  our  hearts  towards  Your Beauty,  Illuminate  our  souls  with  Divine  Light.  O,  Perfection  of  Love,  Harmony  and  Beauty!  All-powerful Creator, Sustainer, Judge and Forgiver of our shortcomings, Lord God of the East and of the  West, of the worlds above and below, And of the seen and unseen beings. Pour upon us Your Love and Your Light, Give sustenance to our bodies, hearts and souls, Use us for the purpose that Your Wisdom chooses, And guide us on the path of Your Own Goodness. Draw us closer to You every moment of our life, Until in us be reflected Your  Grace,  Your  Glory,  Your  Wisdom,  Your  Joy  and  Your  Peace.  Amen." (Inayat  Khan  2007),  (Vilayat 1974).
19 Ia  telah  dikarang  oleh  Inayat  pada  awal  abad  ke20. “Inspirer of my  mind, consoler of my  heart, healer  of  my  spirit,  Thy  presence  lifteth  me  from  earth  to  heaven,  Thy  words  flow  as  the  sacred  river,  Thy thought  riseth  as  a  divine  spring,  Thy  tender  feelings  waken  sympathy  in  my  heart.  Beloved  Teacher,  Thy very being is forgiveness. The clouds of doubt and fear are scattered by Thy piercing glance. All ignorance vanishes  in  Thy  illuminating  presence.  A  new  hope  is  born  in  my  heart  by  breathing  Thy  peaceful atmosphere. O inspiring Guide through life´s puzzling ways, In Thee I feel abundance of blessing. Amen.” ( Inayat Khan 2007), (Vilayat 1974).
20 “Most gracious Lord, Master, Messiah, and Savior of humanity, We greet you with all humility. You are the First Cause and the Last Effect, the Divine Light and the Spirit of Guidance, Alpha and Omega. Your Light is in all forms, Your Love in all beings: in a loving mother, in a kind father, in an innocent child, in a helpful friend, in an inspiring teacher. Allow us to recognize You in all your holy names and forms: as Rama, as Sita, as Krishna, as Rada, as Shiva, as Parvati, as Buddha. Let us know You as Abraham, as Sarah, as  Solomon,  as  Sheba,  as  Zarathushtra,  as Pouruchista,  as  Moses,  as  Sarah,  as  Jesus,  as  Mary,  as Mohammed, as Khadijah and in many other names and forms, known and unknown to the world. We adore Your  past,  Your  presence  deeply  enlightens  our  being,  and  we  look  for  Your  blessing  in  the  future. Messenger, Christ, Nabi, the Rasul of God! You Whose heart constantly reaches upward, You come on earth with a message, as a dove from above when Dharma decays, and speak the Word that is put into Your mouth, as the light fills the crescent moon. Let the star of the Divine Light shining in Your heart be reflected in the hearts  of  Your  devotees.  May  the  Message  of  God  reach  far  and  wide,  illuminating  and  making  the  whole humanity as one single Family in the Parenthood of God. Amen.” ( Inayat Khan 2007), (Vilayat 1974).
far  and  wide’ yang  dibaca  sebanyak  sebelas  kali.  Pada  waktu  petang  pula,  para pengikut ajaran ini melakukan ibadat sebagaimana pada waktu pagi dan tengahari, kecuali  doa  yang  dibaca  khusus  pada  waktu  itu  yang  dikenali  sebagai khatum 22 .“Disclose  to  us  Thy  Divine  Light” adalah  zikir  yang  perlu  dibaca  sebanyak sebelas  kali  selepas  bacaan  doa  di  atas.  Kemudian,  mereka  akan  membaca  doa  yang dinamakan Rasul 23 pula.  Setiap  sembahyang  yang  dilakukan  pada  setiap  waktu  akan diakhiri dengan doa yang dikenali sebagai prayer for the Universel dan prayer for peace . Doa-doa  tersebut  dikatakan  doa  untuk  kesejahteraan  tempat  ibadat  mereka  secara khususnya  dan  tempat-tempat  ibadat  semua  agama  secara  amnya,  serta  ia  juga  untuk kesejahteraan hidup manusia. 24
Di samping itu, mereka  juga melakukan ibadat  yang dipanggil U niversal  Worship atau  ibadat  sejagat.  Aktiviti  tersebut  juga  dikenali  oleh  para  pengikutnya  sebagai  „ inter- religious  ceremony ‟  dan  „ church ‟  untuk  semua.  Ia  dinamakan  sedemikian  kerana  ia dikatakan  mengandungi  pelbagai  upacara  ibadat  daripada  pelbagai  agama    dan  ia  juga mewakili semua tempat ibadat yang wujud dalam dunia ini. Upacara itu dipercayai sebagai satu  medan  untuk  seseorang  itu  belajar  toleransi,  hormat  semua  kitab  suci  yang  ada  di dunia ini dan belajar untuk patuh pada guru agama. Ia juga dikatakan dapat mengajar para pengikutnya  supaya tidak mudah putus asa dengan mana-mana agama, tetapi tetap percaya kepada  semua  agama  di  dunia  ini  supaya  kesucian  agama  itu  terpelihara  dan  sentiasa nampak lebih sempurna.
Amalan lain dalam ajaran  Inayat   ini ialah zikir. Ia dapat  dibahagikan kepada dua jenis  yaitu  yang pertama ialah singing zikar dan  keduanya ialah chromatic zikar. Singing zikar melibatkan  alunan  bacaan  „ Laa  ila  ha  Illa  Allah‟ dan  pergerakan  tertentu. Seterusnya, jenis zikir yang kedua pula ialah chromatic zikar . Ia dilakukan secara beramai- ramai  dan  mengikut  rentak  tertentu.  Bagi  mencapai  tujuan  universalnya,  ia  dilakukan dengan  menyanyi  bacaan-bacaan  suci  daripada  semua  agama  utama  dunia  seperti Bismillahirrahmanirrahim dan Astaghfirullah yang  diambil  daripada  agama  Islam, my house  shall  be  a  house  of  prayer  for  all  people diambil  daripada  kitab  Bible  atau  agama Kristian, om sri ram jai ram jai jai ram om sri ram jai ram o mom diambil daripada agama
21 “A  torch  in  the  darkness,  a staff  during  my  weakness,  A rock  in  the  weariness  of  life,  You,  my Master,  make  earth  a  paradise.  Yout  thought  gives  me  unearthly  joy,  Your  light  illuminates  my  life´s  path, Your  words  inspire  me  with  divine  wisdom,  I  follow  in  your  footsteps,  which  lead  me  to  the  eternal  goal. Comforter of the broken-hearted, Support of those in need, Friend of the lovers of truth, Blessed Master, you are the Prophet of God. Amen.” ( Inayat Khan 2007), (Vilayat 1974).
22 “You Who is the Perfection of Love, Harmony, and Beauty, The Lord of heaven and earth, open our hearts, that we may hear your Voice, which constantly comes from within. Disclose to us your Divine Light, which is hidden in our souls, that we may know and understand life better. Most Merciful and Compassionate God, give  us  your  great  Goodness,  Teach  us  your  loving  Forgiveness,  Raise  us  above  the  distinctions  and differences which divide us, Send us the Peace of your Divine Spirit, And unite us all in your Perfect Being. Amen.” ( Inayat Khan 2007), (Vilayat 1974) 23 “Warner of coming dangers, Wakener of the world from sleep, Deliverer of the Message of God, You are our Savior. The sun at the dawn of creation, The light of the whole universe, The fulfillment of God´s purpose,  You  the  life  eternal,  we  seek  refuge  in  your  loving  enfoldment.  Spirit  of  Guidance,  Source  of  all beauty, and Creator of harmony, Love, Lover, and Beloved Lord. You are our divine ideal. Amen.” (Inayat Khan 2007),(Vilayat 1974).
24 Inayat  Khan. The  Dance  of  the  Soul:  Gayan,Vadan  &  Nirtan. (Delhi:  Motilal  Banarsidass Publishers, 2007).
Hindu, ahura  mazda diambil  daripada  Zoroastrianisme, namoa  midabutsu diambil daripada agama Buddha dan she ma yisrael yahuvah el o heyno diambil daripada Judaisme. Selain itu, mereka juga mengalunkan zikir lain seperti eh Allah hu,eh Allah hu dan will be done  on  earth  as  it  is  in  heaven .  Bagi  mengindahkan  lagi  alunan  nyanyian  mereka, konduktor  atau  ketua  yang  mengetuai  upacara  tersebut  akan  meminta  para  peserta  untuk menyanyi seperti satu kumpulan koir. Maka, nyanyian daripada pelbagai bacaan suci akan dialunkan serentak dengan merdu dan harmoni.
Seterusnya, ajaran Universal  Sufism ini  juga  melakukan singing  wazifa, yaitu nyanyian  yang  menyebut  nama  atau  sifat-sifat  Tuhan  sambil  membayangkan  dan menggambarkan kualiti Tuhan sebagai sebahagian daripada alam semulajadi. Bagi Inayat, kualiti  tersebut  dapat  dipanggil,  dirasai,  difahami  dan  dilihat  menerusi  bacaan wazifa 25 yang berulangkali. Selain daripada alunan terma „Allah‟ dan  „ Hu ‟, wazifa juga dilakukan dengan  alunan  daripada  nama-nama  Allah  yang  lain  seperti Ya  Hadid,  Ya  Subhan,  Ya Qadir dan lain-lain lagi. Pada kebiasaannya, ia dilakukan dalam kiraan dua puluh satu kali sahaja untuk setiap alunan zikir tersebut.
Dances  of  Universal  Peace (Tarian  keamanan  universal)  adalah  dikatakan  tarian mudah,  mengandungi  pelbagai  budaya,  berbentuk  meditasi  dan  kerohanian  dengan menggunakan  mentera  atau  bacaan-bacaan  suci  yang  diambil  daripada  semua  agama  di dunia ini dengan tujuan untuk menolong para peserta yang menyertainya mendapat perasaan sentimental,  sayu,  harmoni  dalam  dirinya  dan  juga  harmoni  dengan  orang  lain.    Lagu  ini digubah daripada pelbagai kepercayaan dan ia diiringi dengan tarian tertentu. Tarian tersebut melibatkan  pergerakan  memusing-musingkan  badan,  gerakan  badan  sambil  mendepangkan tangan  dan  pelbagai  lagi  pergerakan  yang  disesuaikan  dengan  lagu  yang  didendangkan.  Ia dikatakan  juga  lebih  menjurus  kepada  „ gentle  dance ‟.  Ia  dilakukan  secara  berkumpulan dalam bentuk bulatan dan diketuai oleh seorang ketua yang bermain alat muzik seperti drum dan  gitar.  Setiap  kumpulan  tarian  mempunyai  lagu  pendek  ( chant )  masing-masing  yang berbentuk ayat suci seperti Ya Allah, Isyq Allah Ma‟bud Allah dan Astaghfirullah . Ia diiringi bersama  melodi  tradisional  ataupun  kontemporari.  Ia  boleh  dinyanyikan  dalam  pelbagai bahasa seperti bahasa Inggeris, Arab, Sanskrit dan sebagainya lagi.
Semua amal ibadat tersebut seperti sembahyang, zikir, meditasi dan sebagainya lagi merupakan  amalan-amalan  yang  amat  disarankan  oleh  Inayat  buat  para  pengikutnya  agar mereka lebih memahami hakikat kesejagatan  yang ingin  ditonjolkan dalam ajarannya.  Ini disebabkan  kerana  setiap  amal  ibadatnya  tersebut  dikatakan  mempunyai  elemen-elemen kesejagatan yang tersendiri seperti Universal Worship yang mengandungi bacaan daripada kitab-kitab seperti Quran, Bible, Veda.

## Penilaian Ajaran Universal Sufism
Al-Quran  sememangnya  sebuah  kitab  suci  yang  bersifat  sejagat,  dimana kesejagatan  tersebut  merangkumi  kesesuaian  ajarannya  pada  seluruh  manusia  tanpa mengira  bangsa,  agama  dan  keturunan.  Dengan  kata  lain,  ia  sesuai  untuk  semua  manusia pada  bila-bila  masa  dan  di  mana  sahaja  berada.  Walaupun  al-Quran  bersifat  sejagat,
25 Wazifa adalah  kaedah  mantera  yang  menyebut  nama-nama  Tuhan  secara  berulang  kali  dan  menumpukan sepenuh tumpuan pada satu sahaja sifat Tuhan (Kamran 2010).
namun,  kesejagatan  tersebut  diasaskan  pada  prinsip  utamanya  yaitu  „tiada  Tuhan  yang disembah  melainkan  Allah  dan  Nabi  Muhammad  itu  pesuruh  Allah‟.  Al-Quran  tetap meletakkan Allah sebagai Tuhan segala-galanya; Dia bukan Ketua Tuhan ( Godhead ) atau Tuhan Kedua atau Tuhan Ketiga, malah Allah Maha Mutlak keesaanNya, tiada lain selain daripadaNya. Ia terangkum dalam surah al-Baqarah, ayat 133 dan 163, surah al-Nisa, ayat 171,  surah  al-Maidah,  ayat  73,  surah  al-An‟am,  ayat  19,  surah  Yusuf,  ayat  39,  surah  al- Safat, ayat 4, surah al-Sad, ayat 65, surah al-Zumar, ayat 4, surat al-Mu‟min,ayat 16, surah al-Fussilat, ayat 4 dan surah al-Ikhlas, ayat 1. Semua ayat  Quran tersebut  secara jelasnya menyatakan  keesaan  Allah,  dan  ia  secara  tak  langsungnya  juga,  menolak  secara  mutlak setiap  kepercayaan  yang  mempercayai  ada  Tuhan  selain  Allah.  Kemudian,  konsep ketuhanan dalam Islam meletakkan Allah adalah Tuhan seluruh makhluk dan Dia sahajalah yang  layak  disembah,  dipuji,  tempat  meminta  dan  mengadu  oleh  semua  makhluk.  Ia disokong  oleh  banyak  ayat  Quran  yang  menjelaskan  tentangnya.  Antaranya,  surah  al- Mu‟min, ayat 66: “Katakanlah (ya Muhammad): “Sesungguhnya aku dilarang menyembah sembahan yang kamu sembah selain Allah setelah datang kepadaku keterangan-keterangan dari  Tuhanku.”  Selain  itu,  terdapat  berpuluh-puluh  ayat  Quran  yang  membicarakan tentangnya seperti  surah al-Fatihah, ayat 5, surah al-Imran, ayat 64, surah al-Zumar, ayat 14,  surah  al-An‟am,  ayat  56,  surah  al-Taubah,  ayat  31  dan  lain-lain  lagi.  Ini  bermakna bahawa al-Quran secara jelas telah menerangkan bahawa Allah sahaja Tuhan yang dilayak diimani dan disembah kerana keesaanNya dan kesempurnaanNya. Pada  masa  yang sama, al-Quran  sekaligus  menolak  setiap  ajaran  kerohanian  yang  mempercayai  kepada  Ketua Tuhan ( Godhead ).
Al-Quran  telah  menyatakan  bahawa  manusia  telah  dijadikan  oleh  Allah  dengan pelbagai  bangsa,  keturunan  dan  warna  kulit  agar  mereka  dapat  berkenal-kenalan  dengan baik,  sebagaimana  firman  Allah,  “Hai  manusia,  sesungguhnya  Kami  menciptakan  kamu dari seorang laki-laki dan seorang perempuan dan menjadikan kamu berbangsa-bangsa dan bersuku-suku  supaya  kamu  saling  kenal  mengenali.”  (Surah  al-Hujurat:13)    Perbezaan manusia  ini  menunjukkan  bahawa  Allah  sememangnya  meraikan  kepelbagaian,  tetapi dalam  neraca  ketauhidan  Allah  sahaja.  Islam  secara  asasnya  menghormati  manusia  yang pelbagai  bangsa,  agama  dan  keturunan,  tetapi  tidaklah  sehingga  menerima  kepercayaan dan amalan agama atau kepercayaan mereka sebagai sebahagian daripada kepercayaan dan amalan  umat  Islam.  Hal  ini  disebabkan  kerana  al-Quran  sudah  menegaskan  bahawa  “ Katakanlah:  hai  orang-orang  kafir,  aku  tidak  akan  menyembah  apa  yang  kamu  sembah. Dan aku tidak pernah menjadi penyembah apa yang kamu sembah. Dan kamu tidak pernah menjadi penyembah Tuhan yang aku sembah. Untukmu agamamu, dan untukku agamaku.” (Surah al-Kafirun:1-6)
Di  samping  itu,  kepercayaan  ajaran Universal  Sufism yang  mempercayai  bahawa hanya  jalan  kerohanian  sahaja  dapat  mencapai  Tuhan  adalah  sesuatu  yang  sangat bersalahan dengan al-Quran. Ini disebabkan kerana pegangan tersebut menandakan bahawa ajaran Inayat ini sememangnya menolak  kepentingan akidah dan syariah Islam, sedangkan al-Quran  meletakkan  syarat  utama  buat  semua  orang  Islam,  supaya  berpegang  dengan Islam  secara  menyeluruh,  sebagaimana  firman  Allah  Taala;  “Hai  orang-orang  yang beriman,  masuklah  kamu  kedalam  Islam  keseluruhannya,  dan  janganlah  kamu  turut
langkah-langkah  syaitan.”  (Surah  al-Baqarah:208).    Hakikatnya,  terdapat  banyak  ayat Quran yang berkisar tentangnya seperti surah al-Baqarah,ayat 132, surah al-Imran, ayat 19, 20,80,85 dan102, surah al-Maidah, ayat 3, surah al-An‟am,ayat 125, surah al-Taubah,ayat 74, surah Yusuf,ayat 101, surah al-Hijr, ayat 2, surah al-Zumar, ayat 22, al-Saf,ayat  7 dan surah  al-Qalam,ayat  35.  Semua  terma  Islam  yang  diungkap  dalam  setiap  ayat  al-Quran tersebut pada hakikatnya melambangkan kepada tiga dasar utama yaitu akidah, syariah dan akhlak.  Maka  Secara  logiknya,  penolakan  kepada  kedua-dua  aspek  tersebut  dan penerimaan  kepada  jalan  kerohanian  sahaja  adalah  sesuatu  yang  tidak  masuk  akal  kerana ironinya,  mana  mungkin  seseorang  dapat  mencapai  kemuncak  gunung  tanpa  mendaki daripada  bawah  gunung  terlebih  dahulu.  Dengan  kata  lain,  seseorang  manusia  itu  perlu mendalami dan menguasai akidah dan syariah Islam dengan sebaiknya agar perjalanannya di kemuncak tersebut tidak akan tersasar daripada landasan yang sebenar.
Justeru itu, al-Quran sebagai  sumber asas rujukan  Islam telah menyatakan dengan jelas  bahawa  apa-apa  ajaran  yang  berbentuk  sejagat  sehingga  melewati  asas  tauhid  dan syariah adalah tidak benar dan tidak sah di sisi Islam.

## Kesimpulan
Maka,  ajaran  Inayat  ini  dapat  disimpulkan  sebagai  satu  ajaran  yang  amat bertentangan  dengan  agama  Islam  kerana  ia  menolak  kandungan  syariat  dan  prinsip pegangan akidah agama Islam secara langsung atau tidak langsung. The Ten Sufi Thoughts mengandungi  pegangan-pegangan  yang  nyatanya  berlawanan  dengan  rukun  Islam  dan rukun iman kerana ia menolak keesaan Allah dan meletakkanNya sama kedudukan dengan tuhan-tuhan  yang  dianuti  dalam  agama  lain  seperti Gott,  Dieu,  Khuda,  Brahma dan Baghwan .  Begitu  juga  dengan  penjelasannya  tentang  konsep  Tuhan  seperti Noor  Zahoor dan  manifestasi,  semuanya  sangat  bersalahan  dengan  konsep  Tuhan  dalam  Islam sebagaimana  yang  dijelaskan  oleh  Allah  dalam  Quran  dan  juga  hadis-hadis  Nabi.  Di samping itu, ajarannya juga menolak kerasulan Nabi Muhammad s.a.w. dan nabi-nabi lain juga kerana mendakwa  mereka adalah jelmaan kepada Guru Satu‟( Master-ideal ). Pengikut ajaran Universal  Sufism ini  juga  hanya  percaya  kepada The  Holy  Book yaitu  satu  model kitab  yang  utuh    dan  sempurna  yang  mengajar  tentang  undang-undang  kehidupan (kerohanian)  sufisme  manusia.  Ini  bermakna,  mereka  juga  menolak  keunggulan  al-Quran sebagai  kitab  Allah  untuk  panduan  umat  manusia  akhir  zaman.  Dalam  hal  ini,  pegangan Inayat terserlah lagi apabila beliau mengumpamakan kedudukan The Holy Book dan kitab- kitab  lain  ( Vedanta,  Zendavesta,  Kabala,  Bible ,  Quran)  seperti    kolam  kecil  dan  laut. Kitab-kitab  lain  diibaratkan  seperti  kolam-kolam  kecil  dan  „ The  Holy  Book‟ tersebut diibaratkan seperti  laut yang terbentang luas. Selain itu, amal ibadat dalam ajarannya juga amat  bertentangan  dengan  amalan  ibadat  dalam  Islam  kerana  skop  yang  digunakan  amat luas matlamatnya dan pergerakannya seperti sembahyang yang dilakukan. Ia mengandungi semua pergerakan tertentu yang diambil daripada ibadat-ibadat utama dalam setiap agama utama di dunia ini. Begitu juga dengan amal ibadat lain yang mengandungi banyak unsur- unsur  khurafat  dan  syirik  seperti Universal  Worship dan Ritual .  Maka,  ajaran Universal Sufism dapat  dikatakan  sebagai  satu  ajaran  pluralisme  kerohanian,  yang  mana
kemunculannya telah mengganggu gugat akidah dan kepercayaan sesetengah umat Islam di sesetengah negara Islam.

## DAFTAR KEPUSTAKAAN
Ibrahim, Abdul Fatah Haron. Ajaran sesat . Kuala Lumpur: Masa‟dah Sdn. Bhd, 1993.
Al-Ghazalī. Al-Munqiz min al- Ḍ alāl .  Pnyt. Abd. al-Halim Mahmud . Beirut: Dār al-Kitāb al-Lubnānī, 1979.
Al-Ghazalī .  Ihyā‟„Ulumuddīn. Diterjemahkan  oleh  Tgk.  H.  Ismail  Yakub.  Jil.  1-8.  Kuala Lumpur: Victory Ajensi, 1988 .
Graham, Donald  A. Spreading the wisdom of Sufism:  the career of Pir-o-Murshid  Inayat Khan  in  the  West.  Dalam  Pirzade  Zia  Inayat  Khan  (pnyt.). A  pearl  in  wine . Hlm.127-160. New Lebanon: Omega Publications, 2001.
Inayat Khan. The Sufi message of Hazrat Inayat Khan. Pnyt. Barrie & Rockliff. Vol. 3,4, 11. Geneva: International Headquaters of the Sufi Movement, 1961.
Inayat  Khan. The  Sufi  message  of  Hazrat  Inayat  Khan. Pnyt.  Barrie  &  Jenkins. Vol. 1,2,5,6,7,8,10,12. Geneva: International Headquaters of the Sufi Movement, 1973.
Inayat Khan. The soul whence and whither . New York: Sufi Order Publications, 1977.
Inayat  Khan. The  Complete  Works  of  Pir-O-Murshid  Hazrat  Inayat  Khan .  London:  East- West Publications, 1988-1990.
Inayat Khan. The dance of the soul ( Gayan,Vadan & Nirtan). Delhi: Motilal Banarsidass Publishers, 2007.
Inayat Khan, Vilayat.  1974. Toward the one . Penyt. The staff of toward the one. London: Harper Colophon Books.
Kamran, Aftab Talat. Hazrat Inayat Khan: Sufi Meditation . Istanbul: Okyanus Yayincilik ve Yapimcilik Ltd.Stl., 2010 .
Mahmood Khan. Mawlabakhshi Rajkufu A‟lakhandan:the Mawlabakhsh dynastic lineage , 1833-1972. Dalam Pirzade Zia Inayat Khan (pnyt.). A pearl  in  wine . Hlm.65-126. New Lebanon: Omega Publications, 2001.
Sirkar Van Stolk & Daphne Dunlop. Memories of a sufi Sage Hazrat Inayat Khan . Ed. Ke- 2.  Holland: East-West Publications Fonds, 1975.
Al-Taftāzanī, Abū al-Wafā‟ al-Ghanīmī. Madkhal ila al-Tasawwuf al-Islamī . Kaherah: Dār al- Ṭ awafah, 1976.